Ulrik Hendriksen

Ulrik Adolph Hendriksen (1891–1960) var en dansk-norsk kunstmaler, konservator og kulturpolitiker.biografi  fra kunst.no

Han studerte i hovedsak restaureringsteknikk ved Kunstakademiet i Berlin (1909–11), og flyttet til Norge (1914) og var assistent til Emanuel Vigeland (1915), samt meget opptatt med kirkelig konservering frem til utbruddet av den andre verdenskrig.  En stor fotoutstilling over norsk dekorativ malekunst sammenfattet dette arbeidet (1952).  Som maler debuterte han blant annet ved Høstutstillingen (1919) og hadde etter hvert fast atelier. Han hadde maleriutstillinger i København, Roma og Paris (Verdensutstillingen, 1937), og er representert i Nasjonalgalleriet med Alken. Hendriksen var medstifter av Unge Kunstneres Samfund (1921) og satt i styret for Bildende Kunstneres Styre, hvorigjennom han forestod viktige kunstpolitiske bidrag.

Han var far til kunstneren Egil Weiglin (f. 1917) og operasangeren Arne Hendriksen (f. 1911). Ulrik Hendriksens minnestipend deles ut årlig av Bildende Kunstneres Hjelpefond.

 Premier 
 St. Hallvard-medaljen 1958
 St. Olavs Orden, ridder i 1. klasse 1959

 Referanser 

Kategori:Norske malere
Kategori:Riddere av 1. klasse av St. Olavs Orden
Kategori:St. Hallvard-medaljen
Kategori:Kongens fortjenstmedalje i gull
Kategori:Personer fra Faaborg
Kategori:Fødsler i 1891
Kategori:Dødsfall i 1960